# Úradný vestník C 432A/26.

| | ISSN 1977-1037 |
| --- | --- |
| Úradný vestník
  Európskej únie | C 432A |
| | |
| Slovenské vydanie | Informácie a oznámenia | Ročník 6426. októbra 2021 |

ISSN 1977-1037

Úradný vestník

Európskej únie

C 432A

Slovenské vydanie

Informácie a oznámenia

Ročník 6426. októbra 2021

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2021/C 432 A/01 | Generálne riaditeľstvo pre výskum a inováciu — Uverejnenie oznámenia o voľnom pracovnom mieste na pozíciu hlavného poradcu – predsedu/hlavnej poradkyne – predsedníčky rady Európskej rady pre inovácie (Dočasný zamestnanec – platová trieda AD 14) — COM/2021/10408 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2021/C 432 A/01

Generálne riaditeľstvo pre výskum a inováciu — Uverejnenie oznámenia o voľnom pracovnom mieste na pozíciu hlavného poradcu – predsedu/hlavnej poradkyne – predsedníčky rady Európskej rady pre inovácie (Dočasný zamestnanec – platová trieda AD 14) — COM/2021/10408

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 26.10.2021 | SK | Úradný vestník Európskej únie | CA 432/1 |
| --- | --- | --- | --- |

26.10.2021

SK

Úradný vestník Európskej únie

CA 432/1

---

Generálne riaditeľstvo pre výskum a inováciu

Uverejnenie oznámenia o voľnom pracovnom mieste na pozíciu hlavného poradcu – predsedu/hlavnej poradkyne – predsedníčky rady Európskej rady pre inovácie

(Dočasný zamestnanec – platová trieda AD 14)

COM/2021/10408

(2021/C 432 A/01)

Kto sme

Generálne riaditeľstvo pre výskum a inováciu (GR RTD) je zodpovedné za rozvoj a vykonávanie európskej politiky v oblasti výskumu a inovácie s cieľom dosiahnuť ciele stratégie Európa 2030 a iniciatívy Inovácia v Únii. GR RTD podporuje výskum a inovácie prostredníctvom rámcových programov, koordinuje a podporuje vnútroštátne a regionálne výskumné a inovačné programy, prispieva k vytváraniu európskeho výskumného priestoru a podporuje európske organizácie a výskumných pracovníkov v ich spolupráci na medzinárodnej úrovni.

Európska rada pre inovácie (EIC) bola nedávno zriadená v rámci programu Horizont Európa (2021 – 2027) s rozpočtom vyše 10 miliárd EUR, aby identifikovala, propagovala a rozšírila prelomové technológie a disruptívne inovácie. EIC predstavuje významný nový prvok financovania inovácií v rámci EÚ a nadväzuje na úspešnú pilotnú fázu (2018 – 2020), počas ktorej bolo podporených viac ako 6 000 startupov a MSP a vyše 300 popredných výskumných projektov, bol zriadený osobitný fond EIC na implementáciu kapitálových investícií a boli prijatí prví programoví manažéri, aby poskytovali špecifické odvetvové znalosti na vysokej úrovni v strategických oblastiach zdravia, medtechnológií, energetiky a životného prostredia.

Celkovú stratégiu a vykonávanie EIC riadi rada na vysokej úrovni (ďalej len „rada EIC“), ktorej členmi sú nezávislé osoby pochádzajúce z inovačného ekosystému vrátane podnikateľov, zástupcov vedenia spoločností, investorov, expertov na verejnú správu a výskumných pracovníkov. Rada EIC poskytuje Komisii poradenstvo, pokiaľ ide o celkovú stratégiu EIC, pracovný program na vykonávanie, identifikáciu strategických portfólií projektov, profil programových manažérov EIC a viaceré iné záležitosti, ktoré môžu zahŕňať odporúčania týkajúce sa širšej politiky v oblasti inovácií a regulačných prekážok, ktorým inovátori čelia. Komisia by mala vymenovať nezávislých členov rady v nasledujúcich dvoch mesiacoch v nadväznosti na výzvu na vyjadrenie záujmu uverejnenú 27. mája 2021 (1).

Čo ponúkame

Rada EIC má v súlade s legislatívnymi ustanoveniami predsedu/predsedníčku (ďalej len „predseda“), ktorého na základe transparentného výberového konania vymenúva Komisia. Predseda je vysokopostavenou verejnou osobnosťou s väzbami na oblasť inovácií a má solídne znalosti o výskume a vývoji. Predseda sa volí na funkčné obdobie obmedzené na štyri roky s možnosťou jedného predĺženia.

Úlohou predsedu rady EIC je:

| — | predsedať rade EIC, pripravovať jej zasadnutia, prideľovať úlohy členom a zriaďovať podľa potreby špecializované podskupiny, ktorých úlohou je najmä identifikácia trendov vznikajúcich technológií z portfólia EIC, |
| --- | --- |

—

predsedať rade EIC, pripravovať jej zasadnutia, prideľovať úlohy členom a zriaďovať podľa potreby špecializované podskupiny, ktorých úlohou je najmä identifikácia trendov vznikajúcich technológií z portfólia EIC,

| — | podporovať EIC a zastupovať ju v oblasti inovácií, |
| --- | --- |

—

podporovať EIC a zastupovať ju v oblasti inovácií,

| — | pôsobiť ako kontaktná osoba pre Komisiu a členské štáty. |
| --- | --- |

—

pôsobiť ako kontaktná osoba pre Komisiu a členské štáty.

Predsedu rady EIC a radu EIC bude podporovať Výkonná agentúra pre Európsku radu pre inováciu a MSP, ktorá je zodpovedná aj za vykonávanie činností a financovanie EIC. Miesto predsedu rady EIC bude priradené ku Generálnemu riaditeľstvu Európskej komisie pre výskum a inováciu. EIC sa bude účinne dopĺňať s Európskou radou pre výskum, Európskym inovačným a technologickým inštitútom a Programom InvestEU, ako aj s vnútroštátnymi, regionálnymi a súkromnými iniciatívami.

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a mal by spĺňať tieto výberové kritériá:

a)   poradenské zručnosti:

| — | vynikajúce vzťahy a siete v oblasti výskumu a inovácií (vrátane vzťahov s podnikateľmi, investormi, výskumnými pracovníkmi, aktérmi a odborníkmi v ekosystéme výskumu a inovácií), |
| --- | --- |

—

vynikajúce vzťahy a siete v oblasti výskumu a inovácií (vrátane vzťahov s podnikateľmi, investormi, výskumnými pracovníkmi, aktérmi a odborníkmi v ekosystéme výskumu a inovácií),

| — | preukázané zručnosti influencera na najvyššej úrovni politík v oblasti výskumu, inovácií a investícií, |
| --- | --- |

—

preukázané zručnosti influencera na najvyššej úrovni politík v oblasti výskumu, inovácií a investícií,

| — | mimoriadne ústne a písomné komunikačné zručnosti na zabezpečenie excelentnej komunikácie s medzinárodnými zainteresovanými stranami; |
| --- | --- |

—

mimoriadne ústne a písomné komunikačné zručnosti na zabezpečenie excelentnej komunikácie s medzinárodnými zainteresovanými stranami;

b)   odborné zručnosti a skúsenosti:

| — | solídna a vysoko uznávaná odborná prax v trvaní viac ako 20 rokov v oblasti inovácií (vrátane prelomových technológií, disruptívnych inovácií, startupov a scaleupov, spoločensky prospešného investovania), |
| --- | --- |

—

solídna a vysoko uznávaná odborná prax v trvaní viac ako 20 rokov v oblasti inovácií (vrátane prelomových technológií, disruptívnych inovácií, startupov a scaleupov, spoločensky prospešného investovania),

| — | dôkladné chápanie výskumu a inovácií, vrátane trendov vo vznikajúcich technológiách, verejných politík na podporu výskumu a inovácie a pohľadu investorov a priemyslu, |
| --- | --- |

—

dôkladné chápanie výskumu a inovácií, vrátane trendov vo vznikajúcich technológiách, verejných politík na podporu výskumu a inovácie a pohľadu investorov a priemyslu,

| — | skúsenosti s vystúpeniami a prezentáciami na konferenciách, za okrúhlymi stolmi a na politických podujatiach na vysokej úrovni; |
| --- | --- |

—

skúsenosti s vystúpeniami a prezentáciami na konferenciách, za okrúhlymi stolmi a na politických podujatiach na vysokej úrovni;

c)   osobnostné vlastnosti:

| — | rozhodovacie schopnosti a riadiace zručnosti, |
| --- | --- |

—

rozhodovacie schopnosti a riadiace zručnosti,

| — | výborné zručnosti v oblasti plánovania, organizácie a riešenia problémov, |
| --- | --- |

—

výborné zručnosti v oblasti plánovania, organizácie a riešenia problémov,

| — | silný zmysel pre zodpovednosť, |
| --- | --- |

—

silný zmysel pre zodpovednosť,

| — | vynikajúci zmysel pre diplomaciu, diskrétnosť a dôvernosť. |
| --- | --- |

—

vynikajúci zmysel pre diplomaciu, diskrétnosť a dôvernosť.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: Uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: Uchádzači musia mať aspoň 15-ročnú postgraduálnu odbornú prax (2) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre toto pracovné miesto. |
| --- | --- |

—

Odborná prax: Uchádzači musia mať aspoň 15-ročnú postgraduálnu odbornú prax (2) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre toto pracovné miesto.

| — | Poradenské skúsenosti: V rámci postgraduálnej odbornej praxe musia mať uchádzači aspoň päť rokov skúseností vo vysokej poradenskej funkcii (3). |
| --- | --- |

—

Poradenské skúsenosti: V rámci postgraduálnej odbornej praxe musia mať uchádzači aspoň päť rokov skúseností vo vysokej poradenskej funkcii (3).

| — | Jazykové znalosti: Uchádzači musia preukázať dôkladnú znalosť jedného z úradných jazykov Európskej únie (4) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia preukázať dôkladnú znalosť jedného z úradných jazykov Európskej únie (4) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku.

| — | Veková hranica: Uchádzači musia byť v čase uzávierky podávania prihlášok vo veku, v ktorom môžu dokončiť celé štvorročné funkčné obdobie pred dosiahnutím dôchodkového veku. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (5)). |
| --- | --- |

—

Veková hranica: Uchádzači musia byť v čase uzávierky podávania prihlášok vo veku, v ktorom môžu dokončiť celé štvorročné funkčné obdobie pred dosiahnutím dôchodkového veku. Pre dočasných zamestnancov Európskej únie sa vek odchodu do dôchodku definuje ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov Európskej únie (5)).

Výber a vymenovanie

Európska komisia vyberie a vymenuje predsedu rady EIC v súlade s postupmi, ktoré uplatňuje pri výbere zamestnancov a ich prijímaní do služobného pomeru [pozri: Document on Senior Officials Policy (Dokument o politike týkajúcej sa riadiacich pracovníkov) (6)].

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikácii uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie.

Uchádzači, ktorých poradný výbor zaradí do užšieho zoznamu, budú pozvaní na pohovor s členom Komisie zodpovedným za výskum a inováciu (7).

Na základe týchto pohovorov Európska komisia prijme rozhodnutie o vymenovaní.

Vybraný uchádzač musí spĺňať všetky zákonné požiadavky týkajúce sa vojenskej služby, preukázať vhodné charakterové vlastnosti potrebné na výkon svojich povinností a byť v primeranej fyzickej kondícii.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny. Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným informáciám do určeného stupňa utajenia. (Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.)

Až do udelenia osobnej bezpečnostnej previerky zo strany príslušného členského štátu a do ukončenia postupu bezpečnostnej previerky s brífingom, ktorý podľa právnych predpisov vyžaduje riaditeľstvo Európskej komisie pre bezpečnosť, nebude mať uchádzač prístup k utajovaným informáciám EÚ so stupňom utajenia CONFIDENTIEL UE/EU CONFIDENTIAL alebo vyšším, ani sa nebude zúčastňovať na žiadnych zasadnutiach, na ktorých sa o týchto utajovaných informáciách EÚ bude rokovať.

Rovnaké príležitosti

Európska komisia sa v súlade s článkom 1d služobného poriadku (8) snaží o dosiahnutie strategického cieľa rodovej rovnosti na všetkých úrovniach riadenia do konca svojho súčasného mandátu a uplatňuje politiku rovnakých príležitostí podporujúcu prihlášky, ktoré by mohli prispieť k väčšej rozmanitosti, rodovej rovnosti a celkovej geografickej vyváženosti.

Podmienky zamestnania

Plat a podmienky zamestnania sú stanovené v služobnom poriadku (9).

Úspešného uchádzača prijme do pracovného pomeru Európska komisia ako dočasného zamestnanca v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Bude vymenovaný na počiatočné štvorročné funkčné obdobie, ktoré sa môže predĺžiť najviac o štyri roky podľa nariadenia, ktorým sa zriaďuje výbor EIC, v znení platnom v čase vymenovania.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Brusel (Belgicko), kde má Európska rada pre inovácie sídlo.

Pracovné miesto je voľné od 16. októbra 2021.

Nezávislosť a vyhlásenie o záujmoch

Od predsedu rady EIC sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej lokalite a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu svojej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF, najlepšie vo formáte Europass-životopis (10), a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail:, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 26. novembra 2021 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dovolíme si zdôrazniť, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca rôznych výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Všetky otázky sa musia adresovať sekretariátu príslušných porôt.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (11). Týka sa to najmä dôverného charakteru a bezpečnosti takýchto údajov.

---

(1)  https://eic.ec.europa.eu/call-applications-selection-members-eic-board_en.

(2)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé dané obdobie sa môže započítať iba raz.

(3)  Uchádzači by mali v prípade všetkých rokov, počas ktorých nadobudli poradenské skúsenosti, uviesť vo svojom životopise tieto údaje: 1. názov a náplň zastávaných funkcií; 2. počet zamestnancov riadených pri výkone týchto funkcií; 3. objem spravovaného rozpočtu; 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené; a 5. počet zamestnancov v rovnakom postavení.

(4)  https://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=EN.

(5)  https://eur-lex.europa.eu/legal-content/SK/TXT/?uri=CELEX%3A01962R0031-20140701.

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(7)  Pokiaľ príslušný člen Komisie v súlade s rozhodnutiami Komisie z 5. decembra 2007 [PV(2007) 1811] a 30. septembra 2020 [PV(2020) 2351] túto úlohu nedelegoval.

(8)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=EN.

(9)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=EN.

(10)  Informácie o tom, ako si vytvoriť Europass-životopis, nájdete online na adrese: https://europa.eu/europass/sk/create-europass-cv.

(11)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---